זכויות להט"ב בניואה

זכויותיהם של לסביות, הומוסקסואלים, טרנסג'נדרים וביסקסואלים (להט"ב) בשטח החסות של ממלכת ניו זילנד בניואה כפופות לרדיפה ואפליה רשמית, בעודם מתמודדים עם אתגרים משפטיים וחברתיים שלא נתקלים בהם תושבים הטרוסקסואלים בעלי תחושת התאמה לזהותם המגדרית. פעילות הומוסקסואליות גברית מוגדרת כעבירה פלילית ועלולה לשאת עונש של עד 10 שנות מאסר דה יורה, אם כי לאורך השנים החוק דווח כלא נאכף בפועל. הומוסקסואליות נשית מוגדרת כחוקית.

מערכות יחסים בין זוגות חד-מיניים אינן מחזיקות באותן הכרות משפטיות שזמינות לזוגות הטרוסקסואלים מהמין השני שכן נישואים חד-מיניים או כל הכרה מוגבלת יותר בזוגיות חד-מינית (איחוד אזרחי, נישואי חוזה, ידועים בציבור) אינה מוכרת בחוק. כמו כן, לא קיימת הכרה משפטית בשינוי מגדר עבור טרנסג'נדרים בעלי דיספוריה מגדרית.

== היסטוריה ==
בניואה בדומה לסמואה, איי קוק, ניו זילנד ומדינות פולינזיות אחרות ביבשת אוקיאניה, ישנה קהילה מסורתית-תרבותית שמזדהה בתור מגדר שלישי. אנשים אלו ידועים במונח "פיאפיפיאן" (באנגלית: Fiafifine) ומוגדרים בתור זכרים בלידה אך מתלבשים, מתנהגים ונראים כנשים. לאורך ההיסטוריה אנשים אלו התקבלו באופן מסורתי על ידי החברה הניואית ומילאו תפקיד ביתי חשוב בחיים הקהילתיים.<ref></ref>

בשנת 2007 במהלך כינוס של חברי פרלמנט מרחבי האוקיינוס השקט באזור מנג'ר באוקלנד, גינה פיאפיפיאן ניואי את האפליה והסטיגמה איתן מתמודדת הקהילה באומרו "הקהילות שלנו היו חלק מקובל מהחיים והתרבות באוקיינוס השקט לפני הקולוניזציה המערבית, אך הן נתונות לסטיגמה ואפליה רבה בעידן של היום".<ref></ref>

== מעמד בחוק ==

=== קוד העונשין הפלילי ===
פעילות הומוסקסואלית בין גברים מוגדרת כעבירה פלילית בניואה על פי קוד העונשין הפלילי שבו היא מכונה "מעשה סדום" ונושאת עונש של עד 10 שנות מאסר דה יורה למורשעים, בעוד שעונש על ביצוע "מעשה מגונה" בין זכרים עלול לשאת עד 5 שנות מאסר.<ref></ref> עם זאת, החוק דווח כלא נאכף בפועל. <blockquote>43 מעשה סדום

(1) כל אחד שמבצע מעשה סדום בין אם בבן אדם ובין אם בכל יצור חי אחר עלול לשאת בעונש מאסר עד 10 שנים.

(2) עבירה זו מושלמת עם חדירה.

44 ניסיונות לביצוע מעשה סדום ותקיפות מגונות בזכרים

(1) כל אחד עלול לשאת בעונש מאסר עד 5 שנים אשר –

(א) מנסה לבצע מעשה סדום; אוֹ

(ב) תוקף כל אדם בכוונה לבצע מעשה סדום; אוֹ

(ג) בהיותו זכר, תוקף באופן מגונה כל אדם זכר אחר.

(2) לא קיימת הגנה לאישום על רקע מעשה מגונה באדם זכר בכל גיל שהוא אם האדם האחר הסכים לביצוע המעשה המגונה.</blockquote>אף על פי שחוק התיקון של ניו זילנד 2007 ביטל את הסעיפים הללו, בהיותה של ניואה מדינת חסות של ניו זילנד, הם נשארו בתוקף בניואה מאחר שכל חקיקה שהועברה בניו זילנד ונכנסה לתוקף לאחר 1974 אינה משתרעת על שטחה של ניואה ללא הסכמה מפורשת של הפרלמנט הניואי מאחר שקיימים בתי נבחרים נפרדים בין המדינות.<ref></ref> גיל ההסכמה במדינה מוגדר כזהה עבור זוגות הטרוסקסואלים וזוגות נשים לסביות אם כי לא עבור זוגות גברים הומוסקסואלים. נכון ליוני 2023 ניואה מוגדרת רשמית כחלק היחיד בטריטוריה של ממלכת ניו זילנד שעדיין מפליל דה יורה פעילות הומוסקסואלית, לאחר שטוקלאו הכשירה פעילות הומוסקסואלית בשנת 2003 ואיי קוק ביוני 2023.<ref></ref><ref></ref>

== הכרה במערכות יחסים חד-מיניות ==
ניואה אינה מכירה בנישואים חד מיניים, וגם לא בכל צורה מוגבלת יותר של זוגיות חד-מינית (איחוד אזרחי, נישואי חוזה, מעמד ידועים בציבור). חוק דיני המשפחה 2007 הניואי אינו אוסר במפורש על הכרה בנישואים חד-מיניים אולם, מניח שהצדדים הם זוגות הטרוסקסואלים בלבד מהמין השני.<ref></ref>

== שירות צבאי ==
לסביות, הומוסקסואלים, טרנסג'נדרים וביסקסואלים מוצהרים רשאים לשרת בגלוי בכוחות ההגנה של ניו זילנד שאחראים על הגנת ניואה כחלק מממלכת ניו זילנד.

== תנאי מחיה ==
בדומה לשאר מדינות פולינזיה, גילויי חיבה פתוחים בין בני זוג בניואה (הומוסקסואלים והטרוסקסואלים כאחד) עלולים לא להתקבל על ידי האוכלוסייה ולהוות מטרה לעוינות.<ref></ref>

== טבלת סיכום ==
{| class="wikitable"
|פעילות הומוסקסואלית חוקית
| (פלילי בקרב גברים, עונש: עד 10 שנות מאסר, לא נאכף בפועל) (בקרב נשים)
|-
|גיל הסכמה שווה לזוגות הטרוסקסואלים
| (בקרב גברים) (בקרב נשים)
|-
|חוקים נגד אפליה בתעסוקה
|
|-
|חוקים נגד אפליה במתן סחורות ושירותים
|
|-
|חוקים נגד אפליה בכל התחומים האחרים (כולל אפליה עקיפה, דברי שטנה)
|
|-
|נישואים חד-מיניים
|
|-
|הכרה בזוגיות חד-מינית (איחוד אזרחי, נישואי חוזה, ידועים בציבור)
|
|-
|אימוץ משותף על ידי זוגות חד-מיניים
|
|-
|אימוץ ילד חורג בקרב זוגות חד-מיניים
|
|-
|גישה להפריה חוץ-גופית בקרב זוגות לסביות
|
|-
|הכרה משפטית בשינוי מגדר
|
|-
|לסביות, הומוסקסואלים, טרנסג'נדרים וביסקסואלים מוצהרים רשאים לשרת בצבא
| (ניו זילנד אחראית להגנה)
|-
|פונדקאות מסחרית לזוגות גברים הומוסקסואלים
|
|-
|גברים המקיימים יחסי מין עם גברים רשאים לתרום דם
|
|}

== ראו גם ==

* זכויות להט"ב
* זכויות להט"ב באוקיאניה
* זכויות להט"ב באיי קוק
* זכויות להט"ב בחבר העמים הבריטי
* זכויות להט"ב בטוקלאו
* זכויות להט"ב בניו זילנד

== הערות שוליים ==

ניואה
קטגוריה:ניואה
קטגוריה:ניו זילנד
ניואה